
ДО

ОБЩИНСКИ СЪВЕТ

БУРГАС
ДОКЛАДНА ЗАПИСКА
ОТ
ДИМИТЪР НИКОЛОВ – КМЕТ  НА ОБЩИНА  БУРГАС
Относно: Осигуряване на средства за собствен принос по проект: „Изграждане на регионална система за управление на отпадъците в регион Бургас“, финансиран по  Оперативна програма "Околна среда 2007 – 2013г." от натрупаните средства от отчисления по чл.20 НАРЕДБА № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци .
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


Община Бургас в партньорство с Общините Средец, Камено, Несебър, Поморие, Айтос, Руен, Карнобат, Сунгурларе и Сдружение „Управление на отпадъците – регион Бургас” изпълнява проект за: „Изграждане на регионална система за управление на отпадъците в регион Бургас“, финансиран по Приоритетна ос 2 на Оперативна програма „Околна среда 2007-2013 г.“, Договор за безвъзмездна финансова помощ № DIR-5102118-C001/25.08.2011г. 
Проектът е на обща стойност 43 059 191, 94 лв. и включва изграждане на първа клетка от Регионалното депо за отпадъци „Братово – Запад”, довеждаща и площадкова инфраструктура, съоръжения за третиране, рециклиране и открито компостиране на отпадъци, доставка на машини и оборудване, както и две претоварни станции за отпадъци в общините Несебър и Карнобат.   
Съгласно изискванията на програмата за изпълнението на проекта е необходимо Община Бургас да разполага с финансови ресурси за покриване на собствения принос към проекта. В тази връзка още на етап кандидатстване е взето решение на Общински съвет Бургас, отразено в Протокол № 33/22.04.2010г. за осигуряване на собствен финансов принос в размер на 283 928 лв. и необходимото мостово финансиране до възстановяване на разходите по програмата. Актуализираният бюджет по проекта  в началото на 2014г., определя необходимостта от осигуряването на собствен принос от Община Бургас в размер – 279 609.08 лв.
Необходимото финансово обезпечение за изпълнението на проекта може да бъде осигурено чрез натрупаните по банкова сметка за чужди средства на РИОСВ Бургас отчисления  по реда на чл. 64 на Закона за управление на отпадъците. 

Съгласно чл.24 ал.1 т.4 от НАРЕДБА № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци, натрупаните средства от отчисления по чл. 20 могат да се разходват от общините чрез техните бюджети за дейности по осигуряване на собствен принос при финансиране на проекти за управление на отпадъците със средства от Оперативна програма "Околна среда", Предприятието по управление на дейностите по опазване на околната среда и други публични източници.
Предвид гореизложеното, на основание чл.25, ал.2, т.2 от Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци (обн. ДВ бр.111 от 2013 г.), предлагам Общински съвет Бургас да вземе следното
РЕШЕНИЕ:
Общински съвет - Бургас дава съгласие средствата необходими за осигуряване на собствен принос по проект: “Изграждане на регионална система за управление на отпадъците в регион Бургас“, финансиран по Оперативна програма „Околна среда 2007 -2013г.“ на стойност 279 609.08 лв. да бъдат осигурени от натрупаните по банкова сметка за чужди средства на РИОСВ Бургас отчисления  по реда на чл. 64 на Закона за управление на отпадъците.

